**Epidemiološke mjere zaštite od zaraze virusom COVID-19   
za učenike i roditelje**

Ove epidemiološke mjere vrijede za učenike koji će pohađati nastavu u školi nakon 11. svibnja i njihove roditelje/skrbnike ako su

1. **OBVEZE RODITELJA PRIJE DOLASKA DJETETA U ŠKOLU**
   1. Roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u školu, te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta
   2. Osigurati djetetu 1 paketić papirnatih maramica za nos i staviti ga u školsku torbu.
2. **DOLAZAK UČENIKA I RODITELJA U ŠKOLU**
3. Kada god je moguće, djecu dovode i odvode roditelji/skrbnici (ili dijete samo uz predhodnu dozvolu tj. pisanu suglasnost roditelja) u zasebno prethodno dogovoreno vrijeme različito za svaki grupu, s razmakom od najmanje 10 minuta između dvije grupe. Djecu i roditelje na ulaznim vratima sa dvorišne strane kod nas dočekuje netko od djelatnika škole. Djeca sama ulaze u zgradu škole. Roditelji se ne okupljaju na ulazu, niti se zadržavaju u prostoru školskog dvorišta.
4. Roditelji/skrbnici koji dovode i odvode djecu u školu to čine na način da ne ulaze u školu i školsko dvorište osim u krajnjoj nuždi, već dolaze do ulaza u školsko dvorište pri čemu zadržavaju distancu od najmanje 2 metra u odnosu na druge roditelje/skrbnike i djecu.
5. Dijete roditelj/skrbnik dovodi i odvodi iz škole na način da je u pratnji jednog djeteta uvijek jedna odrasla osoba/roditelj/skrbnik. U pratnji pojedinog djeteta uvijek je ista osoba ili se izmjenjuju dvije odrasle osobe.
6. U pratnji djeteta treba biti odrasla osoba koja živi u istom kućanstvu s djetetom te upravo ona osoba koja je, u odnosu na druge osobe koje bi mogle dovoditi i odvoditi dijete, uključena u takav tip dnevnih aktivnosti da je njena mogućnost zaraze s COVID-19 najmanja.
7. Dijete već na ulazu obuva papuče ili obuću za školu, skida jaknu, te pere ruke sapunom i vodom prije ulaska u skupinu/učionicu. Nakon pranja ruku sapunom i vodom, za sušenje ruku neophodno je koristiti papirnate ručnike za jednokratnu upotrebu koje nakon korištenja treba odbaciti u koš za otpad s poklopcem.
8. Ako roditelji/skrbnici imaju povišenu tjelesnu temperaturu,respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 a pogotovo ako su u samoizolaciji ne smiju dovoditi niti odvode djecu iz škole niti ulaziti u vanjske prostore (dvorište, vrt, igralište) i unutarnje prostore škole. Ukoliko je dijete bilo u kontaktu s takvom osobom ono također mora ostati kod kuće.
9. Učenik dolazi i odlazi iz škole sa školskom torbom te svoju opremu i pribor ne dijeli s drugim učenicama.

1. **BORAVAK UČENIKA U ŠKOLI**
2. Djeca bi trebala održavati distancu (fizičku udaljenost) od druge djece i odraslih, primjereno razvojnoj dobi.
3. Djeca ne bi trebala dodirivati usta, nos, oči i lice kao i da ne stavljati ruke i predmete u usta, primjereno razvojnoj dobi.
4. Djeca trebaju redovito i pravilno prati ruke prije ulaska u svoju učionicu, prije i nakon konzumiranja hrane, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo.
5. Djeca bi trebala kada kašlju i kišu prekriti usta i nos laktom ili papirnatom maramicom koju poslije trebaju odbaciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
6. Djeca ne bi trebala dijeliti čaše, šalice, drugo posuđe i pribor za jelo s drugom djecom.
7. Svako dijete samo postupa sa svojom odjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece.
8. Djeca nisu obvezna nositi zaštitne maske i rukavice.
9. Kod potrebe odlaska na toalet ili pranja ruku djeca iz jednog razreda koriste samo onaj toalet koji je na korištenje dodijeljen njihovom razredu.
10. Tijekom boravka u školi i pod odmorima djeca ne napuštaju prostoriju u kojoj se odvija nastava za njihov razred, osim potrebe odlaska na toalet i pranja ruku.
11. **ORGANIZACIJA NASTAVE U ŠKOLI**
    1. Nastava se u školi organizira odgojno – obrazovnim skupinama prema najrealnijem prijedlogu utvrđenom na Sjednici Razrednog vijeća za Razrednu nastavu, a roditelji odlučili i potvrdili da će dijete pohađati nastavu u školi i potpisali pisanu izjavu. Takva će nastava biti mješovitog tipa (kombiniranje klasične nastave u školi i on -line nastave) . Ostali učenici nastavu prate na HTV3 i rješavaju zadatke koje im učiteljica pošalje na način kako je dogovoreno na početku nastave na daljinu.
    2. Raspored ulaska učenika u školu, početka i završetka nastave te odmora utvrdit će se nakon formiranja razrednih grupa ako bude interesa roditelja za nastavu u školi. Raspored će se formirati na način da se izbjegne kontakt djece jedne grupe s drugom.
    3. U razredu s učenicima boravi učiteljica razredne nastave. U razredu može biti maksimalno 9 učenika i 1 učiteljica.
    4. Predmete koje učenicima predaju drugi učitelji - talijanski jezik, vjeronauk, glazbena kultura u 4. razredu, njemački jezik, neće se održavati za učenike u školi nego na daljinu kao i do sada.
    5. U školi se također neće održavati nastava TZK, kao i ostale tjelesne aktivnosti koje se provode u zatvorenom prostoru.
    6. Produženi boravak učenika nije organiziran.
12. **POSTUPANJE U SLUČAJU SUMNJE U ZARAZU KOD DJETETA**

Ravnatelj škole u dogovoru s nadležnim školskim liječnikom o svakoj sumnji na COVID-19 kod zaposlenika ili djece (o čemu roditelj/skrbnik ima obavezu hitno telefonom obavijestiti ravnatelja) obavještava nadležnog školskog liječnika. Posebno žurno i neizostavno ravnatelj obavještava nadležnog školskog liječnika u slučaju grupiranja sumnje ili zaraze COVID-19 (2 i više djelatnika i/ili djece sa sumnjom iz iste učionice/zgrade i sl.).

1. **ODLAZAK UČENIKA IZ ŠKOLE**
   1. Odlazak učenika iz škole odvija se prema utvrđenom rasporedu za izlazak svake pojedine grupe i to na način da ne dolazi do kontakta između djece različitih grupa.
   2. Roditelji/skrbnici koji dolaze po dijete u školu ne smiju ulaziti u prostor škole, osim u krajnjoj nuždi, nego dijete čekaju ispred ulaza u školu poštujući mjere sigurnosnog razmaka od drugih roditelja i djece.
   3. Nakon izlaska iz učionice i oblačenja obuće, djeca peru ruke tekućom vodom i sapunom.
   4. Nakon pranja ruku djeca se bez nepotrebnog zadržavanja upućuju prema izlazu iz škole koji je utvrđen kao izlaz za njihov razred te napuštaju školsko dvorište.
   5. Školsku rezervnu obuću dijete ne ostavlja u školi, nego ju nosi sa sobom.